Herbert+Blumer

 Herbert Blumer (1900-1987) va ser un sociòleg estatunidenc que va pertànyer a l’**Escola de Chicago** i va ser deixeble d’altres investigadors rellevants que van influir en la seua obra, com ara **George H. Mead** i **Florian Znaniecki**. Va iniciar la seua activitat acadèmica l’any 1941. En 1952, obtingué una càtedra en la Universitat de Califòrnia en Berkeley, on va dirigir el Departament de Sociologia. A més, fou president de l’American Sociological Association

Dins de la seua obra, destaca la formulació teòrica que impulsa el corrent de l’**interaccionisme simbòlic**, on Blumer s’inspira en el pensament del seu mestre Mead. A banda d'aquesta teoria, Blumer tracta en altres escrits temes com els comportaments colectius, els prejudicis socials, els efectes del cinema en la conducta i el consum de drogues entre els adolescents, entre altres. Algunes de les seues obres són //Movies and conduct// (1933), //Movies, Delinquency and Crime// (1933) o //The Human Side of Social Planning// (1935), però la més important és //Symbolic Interactionism. Perspective and Method// (1969).

Interaccionisme simbòlic
Herbert Blumer va encunyar el terme ‘interaccionisme simbòlic’ en 1938, seguint el corrent de pensament de George H. Mead. Aquesta teoria se situa dins del paradigma de la transmissió de la informació: emisor-missatge-receptor, junt amb altres teories com la **Mass Communication Research** o la **Teoria Crítica** impulsada per l’Escola de Frankfurt. En aquest paradigma, la comunicació és instrumental, és a dir, els seus efectes es produeixen unilateralment sense tenir en compte l’audiència.

D’altra banda, cal destacar que també es tracta d'una teoria pertanyent a la perspectiva microsociològica. Això significa que la teoria considera que la conducta de l’individu està condicionada per les seues interaccions socials pròximes. No són els macrofenòmens els que determinen la conducta, sinó l’entorn comunitari. Per tant, són les relacions en escala reduïda les que defineixen i modifiquen les normes, rols i creències.

media type="youtube" key="Ux2E6uhEVk0" width="560" height="315" align="center"

Mitjançant la teoria de l’interaccionisme simbòlic es tracta de conèixer el procés d’assignació de significat a les vivències comunicatives de l’individu en funció de les seues circumstàncies en un moment determinat. Per a dur a terme aquesta tasca, es busca captar l’òptica personal que dóna significat a allò que l’individu veu i allò amb què interactua en el seu entorn. D’aquesta manera, es pot comprovar el significat que s’assigna als elements amb els quals es comunica simbòlicament (llenguatges d'interacció). Però no és amb la percepció on es culmina el procés d’interacció; Blumer atorga un paper fonamental a la negociació lingüística i al pensament, com a instància dinàmica i lliure en la construcció simbòlica.

Bibliografia
> > >
 * INFOAMÉRICA. //Herbert Blumer// //(1900-1987)// [Data de consulta: 15 de maig de 2018]. Disponible en: https://www.infoamerica.org/teoria/blumer1.htm
 * CUBILLAS FONTANA, Iván. //Interaccionismo simbólico//. Crimipedia [Data de consulta: 15 de maig de 2018]. Disponible en: http://crimina.es/crimipedia/topics/interaccionismo-simbolico/
 * ECURED. //Interaccionismo simbólico// [Data de consulta: 15 de maig de 2018]. Disponible en: https://www.ecured.cu/Interaccionismo_simb%C3%B3lico